केंद्र स्तरीय बैठक सह प्रशिक्षण शुरू हुआ
भास्कर संवाददाता | होशंगाबाद
जनशिक्षा केंद्र स्तरीय बैठक सह प्रशिक्षण मंगलवार से शुरू हुआ। एसएनजी स्कूल व एसपीएम मिडिल स्कूल के दो जन शिक्षा केंद्र मेंं प्रशिक्षण सुबह 10:30 से 5 बजे तक चला। मास्टर ट्रेनर्स ने प्राथमिक स्कूल से कक्षा 1 व 2 के एक-एक शिक्षकों को गणित व अंग्रेजी का प्रशिक्षण दिया। एसपीएम मिडिल स्कूल में शिक्षकों ने पोस्टर बनाए। डाइट की प्राध्यापक एसी गौर ने एसएनजी स्कूल में निरीक्षण किया। उन्होंने शिक्षकों को पढ़ाने में आने वाली कठिनाईयों को खत्म करने के तरीके बताए। जन शिक्षक प्रमोद नागर ने बताया बुधवार को कक्षा 3 से 5 वीं तक गणित व अंग्रेजी विषय और गुरुवार को कक्षा 6 से 8 तक गणित, विज्ञान विषय का प्रशिक्षण होगा।
hin_Deva bho_Deva hin_Deva